ABACAICE BEPUSHA UKUTI
Kuti Nacita Shani Pa Kutila Ndeumfwila Abafyashi Bandi?
Nalimo walishibapo abacaice bamo abo mulingene na bo abaya mu kwangala ica kuti babwela fye pa ng’anda ubushiku, bafwala fye ifyo batemenwe, kabili baya na banabo uko balefwaya pa nshita iyo abene batemenwe. Nalimo abafyashi babo balikwata sana ifya kucita ica kuti tababika na mano ku fyo abana bacita.
Baibolo ilanga ukuti ukukusha abana muli iyi nshila takwawama. (Amapinda 29:15) Icalenga abengi abo tumona ukukanaba no kutemwa, ni co babakushiishe mu mayanda umushali amafunde.
Wilakumbwa abaice abo abafyashi babo basuminisha ukucita fyonse ifyo balefwaya, ulemona ukuti ico abafyashi bobe bakupeelela amafunde ni co balikutemwa kabili balikubikako amano. Nga balekukaanya ukucita fimo ninshi balecita ifyo Yehova Lesa acitile ilyo aebele abantu bakwe ati:
“Nkakucenjesha no kukusambilisha inshila iyo ufwile ukuyamo. Nkakupanda amano ninshi na menso yandi yali pali iwe.”
—Amalumbo 32:8.
bem_Latn bem_Latn bem_Latn bem_Latn bem_Latn bem_Latn bem_Latn